तीन लाख रु. बकाया नहीं चुकाया, पति को भेजा जेल
भरण-पोषण के मामले में कुटुंब न्यायालय ने दिया फैसला
भास्कर संवाददाता | खंडवा
दो साल से प|ी और दो बच्चों को भरण-पोषण की राशि नहीं देने वाले पति को कुटुंब न्यायालय ने शुक्रवार को जेल भेज दिया। पति करीब ढाई साल से प|ी और बच्चों से अलग रह रहा था। 2015 से उसे हर महीने 15 हजार रुपए प|ी और बच्चों को देना थे। लेकिन उसने ऐसा नहीं किया। मामला कुटुंब न्यायालय में पहुंचा। समझाइश के बाद भी नहीं मानने पर उसे जेल भेज दिया गया।
कुटुंब न्यायालय में परिवारों को बिखरने से बचाने के साथ ही रोजगार और केंद्र, राज्य सरकार की विभिन्न योजनाओं की जानकारी भी दी जा रही है। न्यायालय के प्रधान न्यायाधीश अवनींद्र कुमार सिंह सहित पक्षकारों के वकीलों का मानना है कई परिवारों में आर्थिक तंगहाली के कारण बिखराव होता है। इसलिए उन्हें विभिन्न योजनाओं की भी जानकारी दी जा रही है। इसके लिए जिला प्रशासन और बैंकों सहित अन्य विभागों से भी सहयोग मांगा जा रहा है। कुटंब न्यायालय इसके पहले भी भरण पोषण के मामले में जेल भेजने के फैसले सुना चुका है। विगत कुछ दिनों पूर्व ही मामलों में 3 पतियों को जेल की सजा सुनाई थी।
hin_Deva hin_Deva mag_Deva hin_Deva hin_Deva